b"\n_START_ARTICLE_\nSame\n_START_PARAGRAPH_\nSame (\xce\xa3\xce\xac\xce\xbc\xce\xb7) fou la ciutat m\xc3\xa9s antiga de Cefal\xc3\xb2nia a la costa oriental a la costa del canal que separava l'illa de la d'\xc3\x8dtaca. Junt amb altres ciutats de l'illa es va aliar a Atenes el 431 aC. Fou sotmesa pels romans el 189 aC junt amb les altres ciutats, per\xc3\xb2 es va revoltar al cap de poc i nom\xc3\xa9s fou conquerida despr\xc3\xa9s d'un setge de quatre mesos. Els habitants foren venuts com esclaus. La ciutat va desapar\xc3\xa8ixer i ja nom\xc3\xa9s quedaven unes restes en temps d'Estrab\xc3\xb3. La ciutat moderna es diu Samo."